ངེས་པར་ནན་བརྗོད་བྱ་དགོས་པ་ཞིག་ལ།ཏག་ཏག་བདག་དབང་མི་དམངས་ལ་ཡོད་པ་དང་།མི་དམངས་ཀྱི་བདག་དབང་ལ་ཁས་ལེན་དང་དམིགས་བསལ་གསལ་འདེབས་སྐོར་ལ།ངའི་རྩོམ་ཡིགབོད་རྒྱའི་གནད་དོན།བཀྲེས་སྟག་མུག་སྤྱང་མདུན་གྱི་རི་དྭགསཅེས་པའི་མཇུག་སྡུད་ལས་གསལ་བོར་བཤད་ཡོད།གང་ཞེ་ན།རྒྱ་ནག་གིས་རྟག་ཏུ་བོད་ཀྱི་བདག་དབང་ཡོད་པར་ཤོད་པའི་ཁུངས་སྐྱེལ་བྱེད་ནི་རྒྱ་ནག་གོང་མས་སྤྲད་པའི་ཆོ་ལོ་ཡོད་ཟེར་བ་དེ་རེད་ལ།བོད་ཀྱི་ལུགས་གཉིས་དབུ་འཛིན་བྱེད་པའི་དབང་ཆ་ཡོང་ས་གོང་མའི་སྐུ་དབང་རེད་ཟེར།རྒྱ་ནག་གི་ལོ་རྒྱུས་མཁས་པ་ཚོས་བོད་ཀྱི་བདག་དབང་ཡོད་ཟེར་བའི་དུས་ཚོད་ཐད་ལ་རྐྱང་སྐུམ་སོམ་ཉི་ཆེ།རྒྱ་གུང་ཁྲན་རྒྱལ་ཁབ་འདིས་བོད་ཀྱི་བདག་དབང་གནའ་སྔ་མོ་ནས་ཡོད་ཟེར་མྱོང་ལ།ཡང་སྐབས་ཤིག་ཏུ་ཐང་རྒྱལ་རབས་ནས་ཟེར་ཡོད།ཉེ་རབས་ནང་ཡོན་རྒྱལ་རབས་ནས་ཞེས་དྲིལ་བསྒྲགས་སྐད་ཆ་གཏན་འཁེལ་འདྲ་བོ་བཟོས་ཡོད།མི་སེར་རྒྱལ་ཁབ་ཀྱི་ལོ་རྒྱུས་མཁས་པ་ཚོས་མན་ཇུཆིང་རྒྱལ་རབསནས་བཟུང་བོད་ཀྱི་བདག་དབང་ཡོད་ཟེར་མོད།དོན་དུ་མན་ཇུ་རང་ཉིད་ཀྱི་ལིས་ཕང་ཡོནསྒྱུར་བ་པོའི་མཆན།ལིས་ཕང་ཡོན་ནི་ཕྱི་རྒྱལ་ལས་དོན་ཁངཟེར་བའི་ལས་ཁུངས་དེའི་ཁྱབ་ཁོངས་སུ་བོད་དང་ཨུ་རུ་སུ་གཉིས་ཀར་ཁྱབ་ཡོད།ཁྲོས་ཙང་ནིསྒྱུར་བ་པོའི་མཆན།མན་ཇུའི་དུས་མཇུག་ཏུ་ཡོངས་གྲགས་སྒོ་ནས་བོད་ཅི་ལྟར་གྱུར་མིད་གཏོང་དགོས་མིན་ཡོན་ཏན་པ་ཚོས་གྲོས་ཁ་བསྡུར་བའི་དུས་རིམསྐབས་སུ།ཙང་ཧྥངསྒྱུར་བ་པོའི་མཆན།མན་ཇུ་བཙན་རྒྱལ་བའི་ཚིག་བརྗོད།ནང་དོན་ནི་མན་ཇུའི་རྒྱལ་ཁོངས་སུ་མ་འདུས་པའི་ཕྱིའི་རྒྱལ་ཁབཧྲུའུ་ཀོསྒྱུར་བ་པོའི་མཆན།མན་ཇུའི་ཆབ་སྲིད་ཐ་སྙད།ཉེན་སྲུང་ཁྱབ་ཁོངས་སུ་ཡོད་པའི་རྒྱལ་ཁབ་ཟེར་བའི་དོན།འདིར་ད་ལྟའི་འཇར་པན་དང་།ཝེ་ཐེ་ནམ།བྱང་ཀོ་རི་ཡ་བཅས་ཚུད་ཡོད།ཙུང་ཀྲུའུ་ཀོསྒྱུར་བ་པོའི་མཆན།འདི་ཡང་ཉེན་སྲུང་ས་ཁོངས་ཟེར་བའི་ནང་དོན་དང་ཆ་འདྲསོགས་བོས་ཡོད་ལ།གཞན་ད་དུང་ས་ཁོངས་སུ་བསྡུས་ཏེ།འཛིན་སྐྱོང་ཞིང་ཆེན་དུ་བསྒྱུར་དགོས་ཟེར་བ་སོགས་ཀྱི་ཚིག་བརྗོད་སྣ་ཚོགས་སྤྱད་མགོ་བརྩམས།